Ընտանեկան օջախ

***Ընտանեկան օջախ*** (ֆրանս․ ***Domicile conjugal***) 1970 թվականին նկարահանված կատակերգական դրամա ժանրի ֆիլմ է, որի ռեժիսորը և սցենարի հեղինակը Ֆրանսուա Տրյուֆոն է։ Գլխավոր դերերում են Ժան-Պիեռ Լեոն և Կլոդ Ժադը։ Սա Ֆրանսուա Տրյուֆոյի՝ Անտուան Դուանելի մասին նկարահանած հինգ ֆիլմերից չորրորդն է, որը հաջորդում է «Գողացված համբույրներ» (1968) ֆիլմին, պատկերելով Անտուանի (Լեո) և Քրիստինի (Ժադ) ամուսնական կյանքը։ Պատմությունը եզրափակում է «Սեր փախուստի մեջ» ֆիլմը 1979 թվականին։

## Սյուժե
Անտուանը և Քրիստինը ամուսնացած են և ապրում են Փարիզյան փոքրիկ բնակարանում, որը Քրիստինի ծնողներն են գտել նրանց համար։ Այդտեղ Քրիստինը ջութակի դասընթացներ է անց կացնում, մինչ Անտուանը բակի ծաղիկների խանութում մեխակներ է ներկում։ Երբ իր փորձարկած գունավորումը գործակալները մերժում են, նա կորցնում է իր աշխատանքը։ Նա իմանում է, որ ամերիկյան հիդրավլիկական ընկերությունը վարձում է աշխատակիցների, և չնայած անգլերեն շատ քիչ իմանալուն, Անտուանը դիմում է ներկայացնում աշխատանքի համար։ Նրա մրցակիցը շատ ավելի որակավորված թեկնածու է՝ երաշխավորագրական նամակով, որը դա ապացուցում է։ Սակայն ընկերության սեփականատերը, ի վերջո, հավատում է, որ նամակը վերաբերում է Անտուանին, և ընտրում է նրան։ Քարտուղարը փորձում է շտկել այս սխալը, բայց անտեսվում է։

Անտուանի նոր աշխատանքը ներառում է մոդելային նավակներ ցուցադրել պոտենցիալ հաճախորդներին նավահանգստի մակետում։ Քրիստինը ծնում է տղա երեխա, որին անվանում է Գիսլեն, բայց Անտուանը նրան գրանցում է որպես Ալֆոնս՝ նախընտրելով այդ անունը։ Չնայած սկզբում ատում էր այդ անունը (կարծելով, որ այն չափազանց «գավառական» է հնչում) և խոստանում էր այն նորից փոխել, Քրիստինը, ի վերջո, երեխային անվանում է Ալֆոնս։

Աշխատանքի ընթացքում, Անտուանը հանդիպում է երիտասարդ ճապոնացի մի կնոջ՝ Կյոկոյին, ով հաճախորդներից մեկի դուստրն էր և գերվում է նրանով։ Անտուանը տեսնում է, թե ինչպես է նա խաղում նավակների հետ և հանկարծակի վայր գցում իր թևնոցը մակետային նավահանգստում, սակայն առանց տեղեկացնելու պատահարի մասին որևէ մեկին, նա հեռանում է։ Անտուանը ավելի ուշ գտնում է թևնոցը և այցելում Կյոկոյի բնակարան։ Կյոկոն շոյվում է նման ժեստից, և նրանց միջև սիրավեպ է սկսվում։ Տեղյակ չլինելով, որ նա ամուսնացած է, Կյոկոն խորը սիրահարվում է Անտուանին և նրան կակաչների բուկետ է ուղարկում, որոնղ մեջ սիրային տողեր էին թաքցված։ Անտուանը փորձում է ազատվել կակաչներից, սակայն դրանք հայտնաբերում է Քրիստինը։ Անտուանը ներկայացնում է դրանք, որպես Քրիստինի համար նախատեսված նվեր, ով դնում է դրանք ծաղկամանի մեջ։ Սակայն Քրիստինը իմանում է սիրավեպի մասին, երբ կակաչները բացվում են և Կյոկոյի տողերը ցած են ընկնում։

Անտուանի վրա զայրացած Քրիստինը վռնդում է ննջասենյակից, և նա, ի վերջո, տեղափոխվում է հյուրանոց, մինչ նրա կինը իր և երեխայի համար կյանք է ստեղծում։ Այնուամենայնիվ, Անտուանը կապ է պահպանում Քրիստինի հետ, ով դեռևս անհանգստանում է իր բարեկեցության համար։ Անտուանը սկսում ձանձրանում է Կյոկոյից, ինչը Կյոկոն ակնհայտորեն չի նկատում։ Հնարավորություն չունենալով լինել Քրիստինի հետ, Անտուանը որոշում է սեռական ակտ ունենալ մարմնավաճառի հետ։ Հետագայում նա հասարակաց տանը հանդիպում է Քրիստինի հորը։ Վերջինս չի ամաչում, սա համարելով ամուսնացած տղամարդու կյանքի բնականոն մաս։ Ռեստորանում ընթրիքի ժամանակ, Անտուանը ժամանակ առ ժամանակ անուշադրության է մատնում Կյոկոյին՝ մի քանի անգամ գնալով հեռախոսի խցիկ և զանգ ունենալով Քրիստինի հետ, որպեսզի արտահայտի իր դժգոհությունը Կյոկոյից։ Վերջին զանգից հետո Անտուանը վերադառնալով սեղանի մոտ հայտնաբերում է, որ Կյոկոն հեռացել է, նրան թողնելով մի գրություն՝ «Մեռի՛ր»։

Մեկ տարի անց Անտուանը և Քրիստինը կրկին միասին են և մեծացնում են Ալֆոնսին իրենց բնակարանում։ Նրանց հարևանները՝ տարիքով ավելի մեծ ամուսնական զույգ, համարում են, որ Անտուանը և Քրիստինը արդեն իրոք սիրում են միմյանց։

## Դերերում
* Ժան-Պիեռ Լեո - Անտուան Դուանել
* Կլոդ Ժադ - Քրիստին Դուանել
* Հիրոկո Բերգհաուերը (անվանակարգում՝ մադմուազել Հիրոկո) - Կյոկո
* Բարբարա Լաաժ - Մոնիկա, քարտուղարուհի
* Դանիել Ժիրար - Ժինետ , մատուցողուհի
* Դանիել Սեկալդիժ Լուսիեն Դարբոն, Քրիստինի հայր
* Քլեր Դուամել - Մադամ Դարբոն, Քրիստինի մայր
* Դանիել Բուլանժե - Տենոր
* Սիլվանա Բլասի - Սիլվանա, Տենորի կին
* Պիեռ Մագելոն - Սերազինի ընկեր
* Ժակ Ժուաննո - Սերազին
* Կլոդ Վեգա - խեղդողը
* Ժակ Ռսիպալ- Մսյե Դեսբուա
* Ժակ Ռոբիոլ - Ժակ
* Պիեռ Ֆաբրե - գրասենյակի Ռոմեո
* Քրիստիան դե Տիլիե - Բոմել
* Բիլլի Կյորնս - Միստր Մաքս
* Գի Պիերոլդ - Հեռուստացույցի վերանորոգող
* Մարի Դեդո - Մարի, մարմնավաճառ
* Մարի Իրականե - Տիկին Մարտին, դռնապան
* Ֆիլիպ Լեոտար - հարբեցող (տիտրերից դուրս)
* Իսկա Խան - Կյոկոյի հայր (տիտրերից դուրս)
* Ժակ Կոտեն - Մսյե Հուլո (տիտրերից դուրս)

## Արձագանքներ
### Քննադատություններ
Ջոն Սայմոնը գրել է, որ «Ընտանեկան Օջախ»-ը «ոչ վնասում է, ոչ լուսավորում»։

### Մրցանակներ

## Ծանոթագրություններ

Կատեգորիա:1970-ականների ֆրանսիական ֆիլմեր
Կատեգորիա:Ֆրանսերեն ֆիլմեր
Կատեգորիա:Ֆրանսիական ֆիլմեր
Կատեգորիա:Ֆրանսուա Տրյուֆոյի ֆիլմեր